weer en seisoene | © My Klaskamer - idees en gedagtes uit 'n juffrou se pen
Oupa John vertel oulike stories	werkswinkel
weer en seisoene
Juffer	afrikaans	herfs, kalender, Lente, seisoen, somer, weer, weerkaart, weerstoestande, weervoorspelling, winter	6 Kommentaar
Ek het reeds 'n paar inskrywings oor die seisoene gemaak, maar nog nie oor die weer nie. Hiermee dan 'n paar idees vir weerkaarte.
Die meeste Grondslagfaseklasse het 'n kalender- en weerbord iewers waar die dag, datum en weerstoestande aangedui word. 'n Weerkaart is iets wat nie slegs by die skool gevolg word nie. Jy kan dit ook by die huis volg. Dit help ons almal om na die weerstoestande te kyk en om die regte klere vir die dag te kies. 'n Bewustheid van die weer en die verandering daarvan, skep ook 'n bewustheid vir seisoene en tydsverandering…
Druk 'n kalender uit en afhangende van die outjies se ouderdom, kan hulle beskrywende naamwoorde (sonnig, bewolk, reën, wind…) inskryf of die prente teken.
As die outjies nog klein is sal ek nie te veel prente of beskrywings betrek nie. Kies slegs 'n paar prentjies om te gebruik.
Om die keuses makliker te maak, kan jy die verskillende weerstoestande met prente en bewoording eenkant op plak. Die outjie besluit dan op die mees geskikte beskrywing om te kopieer.
Vir klasse met 'n rekenaar en groot (witbord) skerm: As jy self mooi foto's kan neem, kan jy die kinders met die dag se lugruim in die agtergrond afneem. Digitale foto's laai maklik af en dus sal jy elke dag se weerstoestand kan "noteer" in dagboekvorm. Aan die einde van die week of maand kan julle deur die foto's kyk om die veranderinge te bestudeer.
In plaas van 'n kalenderformaat, kan jy 'n sirkeldiagram maak – met prentjies – sodat jy 'n pyltjie na die gepaste weerstoestande kan draai.
Vir ouer outjies (Graad 2 en ouer) sal ek 'n eenvoudige boekie saamstel waarin hulle elke dag 'n beskrywende sin of twee kan skryf. Bv. Dit is vandag koud en winderig. Dit is sonnig en warm. Die wind waai sterk en dit kan dalk later reën. Dit kan dalk aanvullend tot die daaglikse of weeklikse "nuus" wees. As jy 'n tipe dagboek het vir die nuuswaardighede, kan jy 'n aanvullende weerblad invoeg. (weer) (maande met prente: kalender)
Daily Calendar Work Daaglikse Kalenderwerk
As julle die weersvoorspelling vir die streek benodig, kan julle na foreca gaan. Tik jou naaste stad of dorp se naam in en dit behoort vir jou 'n oulike uiteensetting te gee. iWeather bied 'n oulike uitleg en het selfs beeldmateriaal by sommige weerstasies.
Watter ander idees is daar om die weerstoestande te noteer? Stuur gerus nog inligting…
Tik soekterme soos die onderskeie seisoene se name, asook "kalender" en "Hoe laat is dit?" (dae) by die soekblokkie in of gaan na drukbare bladsye vir aanvullende bladsye (bv. dae van die week).
somer, herfs, winter, lente
Weerkaart, Kalender en Seisoene Pakket
Aug 08, 2011 @ 11:03:17
Baie oulike blad hierdie..julle is puik.
Aug 08, 2011 @ 14:13:19
Aug 12, 2011 @ 09:14:32
Wil net herinner aan ons klein weerkaart rubberstempel stelletjies vir individuele gebruik, asook die groot stelle vir klasgebruik.
083 462 8822
Aug 12, 2011 @ 18:30:20
Baie dankie! Ek het juis vandag weer van jou stempels gebruik 😉
Nov 20, 2012 @ 18:15:18
Baie, baie dankie vir jou wonderlike idees & kennis wat so vrygewig met ons gedeel word! Dit is van groot hulp. Ek is besig met onderwys prakties & gaan ook self my kinders tot met Graad R by die huis moet onderrig & al die hulp wat julle bied is ongelooflik!
Ek wil net hoor, die maandkaarte met die prentjies hier bo, is daar 'n ander formaat sodat ek soos 2 of 4 op A4 kan print vir klas gebruik?
Nov 20, 2012 @ 19:17:37
Welkom, Marletta 😉 Ek het dit ongelukkig nie in 'n ander formaat beskikbaar nie en het sedertdien my rekenaar se programme laat opdateer. Dalk kan jy 'n A4-grootte met kleur fotostate laat vergroot of met 'n program soos "Paint" vergroot 😉